b'\n_START_ARTICLE_\nNatalia Lafourcade\n_START_PARAGRAPH_\nNatalia Lafourcade Silva (s. 26. helmikuuta 1984 M\xc3\xa9xico) on meksikolainen pop- ja rocklaulaja, joka on voittanut useita Latin Grammy -palkintoja. H\xc3\xa4n debytoi vuonna 2003 sooloalbumilla Natalia Lafourcade ja perusti vuonna 2004 rockkokoonpanon Natalia y la Forquetina. _NEWLINE_Lafourcade innostui muusikkovanhempiensa takia jo varhain musiikista. H\xc3\xa4n tiesi varhaisesta i\xc3\xa4st\xc3\xa4 alkaen, ett\xc3\xa4 h\xc3\xa4nest\xc3\xa4 tulisi taiteilija; lapsena h\xc3\xa4n opiskeli maalaamista, teatteria ja musiikkia. Viimeksi mainittua h\xc3\xa4n harrasti huilun-, kitaran-, pianon- ja saksofoninsoiton sek\xc3\xa4 laulamisen muodossa. Lafourcaden tuotantoon ovat vaikuttaneet Fiona Apple, Bj\xc3\xb6rk, Caf\xc3\xa9 Tacuba ja Zuco 103.'